Βαγγέλης Αθανασόπουλος

Ο Βαγγέλης Αθανασόπουλος (Πειραιάς, 1946 - Αθήνα, 2011) υπήρξε Έλληνας νεοελληνιστής, πεζογράφος, ποιητής, κριτικός, και μεταφραστής.

Βιογραφικά στοιχεία 
Ο Βαγγέλης Αθανασόπουλος γεννήθηκε στον Πειραιά το 1946. Σπούδασε αρχικά στο Τμήμα Φιλολογίας του Πανεπιστημίου Αθηνών και συνέχισε ις σπουδές του στο Κολλέγιο Κίνγκς (King's College) του Πανεπιστημίου του Λονδίνου. Κατά τη διάρκεια της καριέρας του ασχολήθηκε με τη γραφή τόσο από τη μεριά του λογοτέχνη όσο και από αυτή του φιλόλογου και κριτικού. 

Η πρώτη του εμφάνιση στα γράμματα έγινε το 1964 με κριτικό άρθρο που δημοσιεύθηκε στη Φιλολογική Βραδινή <ref>Λεξικό νεοελληνικής λογοτεχνίας: Πρόσωπα - Έργα - Ρεύματα - Όροι, Αθήνα : Πατάκη, 2007, σελ. 20</ref> ενώ τα πρώτα του λογοτεχνικά έργα που εκδόθηκαν ήταν τα διηγήματα "Επαφή και αποστροφή" και "Οι τρόποι του κάλλους". Το πρώτο του πλήρες λογοτεχνικό βιβλίο, το Εαυτόν τιμωρούμενος, του 1976, του χαρισε το βραβείο του Υπουργείου Πολιτισμού για πρωτοεμφανιζόμενο συγγραφέα.  Δεν ήταν το μοναδικό του βραβείο καθώς τιμήθηκε και με το Κρατικό Βραβείο Δοκιμίου-Κριτικής (1991) για το βιβλίο "Ο λογοτέχνης"και με το Βραβείο Δοκιμίου-Κριτικής της Ακαδημίας Αθηνών (1992) για το βιβλίο "Οι μύθοι της ζωής και του έργου του Γ. Βιζυηνού". Πέρα από τα λογοτεχνικά του έργα ήταν δραστήριος κριτικός κυρίως λογοτεχνίας και δοκιμίων με τακτική αρθρογραφία σε εφημερίδες.

Παράλληλα με το συγγραφικό του έργο ακολούθησε πανεπιστημιακή καριέρα. Εργάστηκε ως καθηγητής Συγκριτικής Φιλολογίας  στο Τμήμα Φιλολογίας της Φιλοσοφικής του Πανεπιστημίου Αθηνών. Έφυγε από τη ζωή από καρκίνο στις 27 Νοεμβρίου 2011. Η κηδεία του πραγματοποιήθηκε την Τρίτη 29 Νοεμβρίου 2011 στο Α' Νεκροταφείο Αθηνών. Στη μνήμη του διοργανώθηκε επιστημονικό συνέδριο στο Πανεπιστήμιο Αθηνών τον Ιανουάριο του 2013.

 Εργογραφία 

 Αιτίες θανάτου, Αθήνα, Εκδόσεις των Φίλων, 1984. 
 Η θεωρία και η πράξη της αφηγηματικής τέχνης του Φώτη Κόντογλου, Αθήνα,  Καρδαμίτσα, 1985.
 Η ιεροτελεστία της επανάστασης, Αθήνα, Καρδαμίτσα, 1986. 
 Ο λογοτέχνης ως πρότυπο δημιουργικής δράσης, Αθήνα, Καρδαμίτσα, 1990. 
 Ο ναρκωμένος αρχάγγελος: S. T. Coleridge,  Το όνειρο και οι εφιάλτες ενός ναρκομανούς ποιητή, Αθήνα, Χατζηνικολή, 1991. 
 Η πολιτική διάσταση της «μυθικής μεθόδου»: Στρατής Μυριβήλης - Στρατής Τσίρκας, Αθήνα, Καρδαμίτσα, 1992. 
 Το ποιητικό τοπίο του ελληνικού 19ου και 20ού αιώνα [τ.1]. Αθήνα, Καστανιώτη, 1995. 
 Το ποιητικό τοπίο του ελληνικού 19ου και 20ού αιώνα [τ.2]. Αθήνα, Καστανιώτη, 1995.
 Οι μύθοι της ζωής και του έργου του Γ. Βιζυηνού, Αθήνα, Καρδαμίτσα, 1996.
 Οι μάσκες του ρεαλισμού: Εκδοχές του νεοελληνικού αφηγηματικού λόγου [τ.1]. Αθήνα, Καστανιώτη, 2003. 
 Οι μάσκες του ρεαλισμού: Εκδοχές του νεοελληνικού αφηγηματικού λόγου [τ.2]. Αθήνα, Καστανιώτη, 2003. 
 Οι μάσκες του ρεαλισμού: Εκδοχές του νεοελληνικού αφηγηματικού λόγου [τ.3]. Αθήνα, Καστανιώτη, 2003. 
 Οι ιστορίες του κόσμου, Αθήνα, Πατάκη, 2005. 
 Το ποιητικό τοπίο του ελληνικού 19ου και 20ού αιώνα [τ.3]. Αθήνα, Καστανιώτη, 2007.

 Μεταφράσεις 
 Claude Lévi-Strauss, Μύθος και νόημα, Αθήνα, Καρδαμίτσα, 1986. 
 Paul Ricoeur, Η αφηγηματική λειτουργία, Αθήνα, Καρδαμίτσα, 1990. Jean *Baudrillard, Η έκσταση της επικοινωνίας, Αθήνα, Καρδαμίτσα, 1991. 
 William Blake, Προφητικά. Αθήνα, Χατζηνικολή, 1999. 
 Samuel Taylor Coleridge, Η μπαλλάντα του γέρου ναυτικού''. Αθήνα, Χατζηνικολή, 1999.

Παραπομπές 

Νεοέλληνες ποιητές
Έλληνες συγγραφείς
Έλληνες μεταφραστές
Λήμματα που χρειάζονται παραπομπές
Λήμματα που χρειάζονται παραπομπές από 08/2012
Λήμματα που χρειάζονται παραπομπές με επισήμανση